Anklagemyndighedens anke admitteres
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

Vestre Landsrets 9. afdeling holdt den 21. august 2015 kl. 9.45 møde på tingstedet

i Viborg.

Som dommere fungerede landsdommerne Lars Christensen, Dorte Jensen og

Helle Krogager Rasmussen (kst.).

V.L. S–0377–15

Anklagemyndigheden

mod

Tiltalte

Fremlagte bilag:

- ankemeddelelse af 23. februar 2015

- udtalelse fra Retslægerådet af 14. juli 2015

- brev af 27. juli 2015 med ankemeddelelse fra Statsadvokaten i Viborg

- brev af 10. august 2015 fra advokat Bjarne Lund Jørgensen.

Statsadvokaten i Viborg har anmodet om at få sin anke af 27. juli 2015 admitteret.

Forsvareren, advokat Bjarne Lund Jørgensen, har protesteret mod anmodningen.

Landsretten afsagde

K e n d e l s e:

Sagen er indbragt for landsretten efter tiltaltes anke den 12. februar 2015 med

påstand om, at han alene undergives ambulant psykiatrisk behandling.

Ved ankemeddelelse af 23. februar 2015 har statsadvokaten nedlagt påstand om

stadfæstelse.



- 2 -

Ved ankemeddelelse af 27. juli 2015 har statsadvokaten herefter anket med

påstand om skærpelse.

Retslægerådets udtalelse af 14. juli 2015, der danner grundlag for statsadvokatens

ændrede påstand, er udfærdiget efter udløbet af ankefristen.

Henset til karakteren af de nye oplysninger i Retslægerådets udtalelse, og da

statsadvokatens anke med påstand om skærpelse er iværksæt inden for fristen i

retsplejelovens § 910, stk. 2, 2. pkt., finder landsretten, at der grundlag for at

admittere anken, jf. retsplejelovens § 910, stk. 2.

Statsadvokatens anmodning tages herefter til følge.

T h i b e s t e m m e s:

Anklagemyndighendens anke ved ankemeddelelse af 27. juli 2015 admitteres.

Sagen udsat.

Lars Christensen